VEGA og Live Nation præsenterer **Anthrax’ Scott Ians humoristiske spoken word-fortællinger fra metallivet i VEGA.**

*Scott Ian fra metal-legenderne Anthrax sørger fredag d. 16. januar for grin og gode historier, når hans spoken word-tour rammer Skandinavien og Lille VEGA. Anledningen er hans netop udgivne bog,* Speaking Words*.***Anthrax guitarist hudfletter sit eget liv på humoristisk vis på spoken word turné**

Det kan ikke overraske nogen, at den amerikanske multikunstner [Scott Ian](https://www.facebook.com/scottian/timeline), der udover at betvinge en ond omgang guitar i legendariske Anthrax, har noget på hjertet. Gennem hans lange karriere med thrash-metalbandet, som forfatter og tv-personlighed, har han mødt en masse strålende personligheder og nogle chokerende af slagsen.

**Panteras kæle-ged**

Scott Ian har samlet en håndfuld af hans bedste historier i bogen, *Speaking Words*, som han nu drager på spoken word-turné med. Lyt blandt andet til hans [historie](http://www.youtube.com/watch?v=AB4qngKN3EM&app=desktop) om, hvordan mødet med guitarist i Pantera, Dimebag Darrells, kæle-ged gik.

**Vikinge-vinter og grin**

Aftenen med Scott Ian bliver ikke som nogen andet spoken word-event, du måske har oplevet. Der bliver ingen føle-føle oplæsning, men et ærligt indblik i det sindssyge live, Scott Ian har ført de sidste 33 år. Guitaristen glæder sig til at opleve den skandinaviske vinter, når han tager *Speaking Words* under armen på hans tour i januar.

”*Seriously, what better time is there to be in Finland, Sweden, Norway, Denmark? Summer? Fuck that. I want Viking weather! C’mon out to the shows, what else is there to do? Drink? You can do that with me at the show. And I guarantee you will laugh*.”

Grin og lær ting om Scott Ian, Anthrax og metalhistorie generelt, når guitaristen hudfletter hans liv fredag d. 16. januar i Lille VEGA.

**Info om koncerten**  
Scott Ian (US)  
Fredag d. 16. januar 2015, kl.20  
Lille VEGA, Enghavevej 40, 1674 Kbh. V  
200 kr + gebyr  
Forsalget starter torsdag den 30. oktober via vega.dk og Billetnet.